Misr kamoni
Misr kamonlari, oddiygina, bir daraxtdan yasalgan kichik ov qurolidan, murakkab (burchakli) har xil daraxtlardan yasalgan koʻrinishgacha boʻlgan maʼlum evolyutsion rivojlanish yoʻlini bosib oʻtgan. Antik davrdagi Misr armiyasining asosiy qurollari bolta, nayza va kamonlar edi. Dastlab, kamon piyodalar tomonidan ommaviy ravishda ishlatilgan. Yangi Qirollik davrining boshidan esa, armiyada aravalar paydo boʻldi va kamon jang aravalarida jangchilarning asosiy quroliga aylandi. Odatda aravada ikki kishi — haydovchi va kamonchi boʻlgan. Aravaning yon tomoniga oʻqlari bor kamon va qalqonlar biriktirilgan. Kamonlarning koʻpchiligi oddiy edi, yaʼni ular uzunligi 1,5 m dan ortiq, bitta yogʻoch boʻlagidan iborat edi.